laion/Wikipedia-Exotic huggingface dataset:
Once Sent from the Golden Hall

Once Sent from the Golden Hall (מאנגלית: מאז שנשלח מהאולם הזהוב) הוא אלבום הבכורה של להקת הדת' מטאל המלודי השוודית אמון אמארת', שיצא לאור בפברואר 1998. זוהי ההקלטה האחרונה של הלהקה עם המתופף מרטין לופז. כל השירים נכתבו והולחנו על ידי אמון אמארת'. אמון אמארת' יוהאן הג - שירה אולאבי מיקונן - גיטרה אנדרס האנסון - גיטרה טד לונדסטרם - גיטרה בס מרטין לופז - תופים מידע על האלבום Once Sent from the Golden Hall באתר MusicBrainz מידע על האלבום Once Sent from the Golden Hall באתר AllMusic האלבום Once Sent from the Golden Hall באתר Discogs האלבום Once Sent from the Golden Hall באתר ספוטיפיי ביקורת על האלבום באתר About.com ביקורת על האלבום באתר Allmusic האלבום באתר של חברת התקליטים Metal Blade Records ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אהימה (מחוז)

מחוז אהימה (ביפנית: Ehime-ken 愛媛県) הוא מחוז באי שיקוקו, יפן. בירת המחוז היא העיר מצויאמה. לפני רסטורציית מייג'י ב-1868 נקרא האזור בו שוכן מחוז אהימה האן אייו, ובשל מיקומו הגאוגרפי, היו חופי המחוז מרכז דיג ומסחר ימי, ולעיתים אף היוו קו הגנה, למשל בעת הפלישות המונגוליות ליפן. לאחר קרב סקיגהארה העניק השוגון טוקוגאווה איאיאסו את האזור לבעלי בריתו, וקטו יושיאקי בנה את טירת מצויאמה, שהיוותה את הבסיס להתפתחות בירת המחוז מצויאמה. מחוז אהימה שוכן בקצה הצפון-מערבי של האי קיושו, והוא גובל במחוזות קאגווה וטוקושימה במזרח, קוצ'י בדרום, ובים הפנימי סטו בצפון. 7% משטח המחוז מוקדש עבור פארקים לאומיים. במחוז אהימה 11 ערים: אזור החוף של המחוז, במיוחד סביב הערים סאיג'ו ואימברי, נמצאים מרכזי תעשייה, ובעיקר תעשיית בניית אוניות. תקרית הצוללת גרינוויל מדיה וקבצים בנושא אהימה בוויקישיתוף אתר האינטרנט הרשמי של אהימה (ביפנית, באנגלית, בקוריאנית, בסינית מפושטת ובסינית מסורתית) אהימה, באתר אנציקלופדיה בריטניקה (באנגלית) האתר הרשמי של מחוז אהימה
טמפלו מאיור

טמפלו מאיור (תרגום מספרדית: המקדש הגדול) הוא אחד מהמקדשים המרכזיים של האצטקים בבירתם טנוצ'טיטלאן (כיום מקסיקו סיטי). הסגנון האדריכלי של המקדש הוא מהתקופה הפוסט-קלאסית של מסו-אמריקה. שטח בסיס המקדש הוא 80 על 100 מטר. המקדש מכונה "ויי טאוקלי" ("'huei teocalli'") בשפת הנאוואטל ששימשה ברחבי האימפריה האצטקית. המקדש הוקדש לשני אלים: ויצילופוצ'טלי (Huitzilopochtli), אל המלחמה; וטלאלוק, אל הגשם והחקלאות. לכל אחד מהאלים הוקדש מקום מקודש בראש הפירמידה של המקדש, עם גרם מדרגות נפרד. במרכז המכלול ניצב מבנה חרוטי שהוקדש לקצלקואטל בתפקידו כאל הרוח, אהקטל. בניית המקדש הראשון החלה בשנת 1325 או מאוחר יותר, והוא נבנה מחדש שש פעמים לאחר מכן. הוא נהרס על ידי הספרדים ב-1521. כיום נותרו שרידיו של המקדש באתר הארכאולוגי והמוזיאון שהוקם במקום; בסמוך אליו ממוקמת כיום סוקאלו, הכיכר הראשית של העיר מקסיקו סיטי. האתר מהווה חלק מהמרכז ההיסטורי של מקסיקו סיטי, שהוכרז כאתר מורשת עולמית של אונסק"ו ב-1987. אתר האינטרנט הרשמי של טמפלו מאיור מדיה וקבצים בנושא טמפלו מאיור בוויקישיתוף האתר הרשמי של האתר הארכאולוגי טמפלו מאיור (בספרדית) (הקישור אינו פעיל, 13 ביולי 2020) מידע למטייל בטמפלו מאיור, באתר Mexico City Vibes (באנגלית) (הקישור אינו פעיל, 13 ביולי 2020) טמפלו מאיור, באתר אנציקלופדיית ההיסטוריה העולמית (באנגלית) ערך זה הוא קצרמר בנושא מקסיקו ובנושא מבנים. אתם מוזמנים לתרום לוויקיפדיה ולהרחיב אותו.
גלוי ונעלם

גלוי ונעלם הוא אלבום הסולו השני של יהודית רביץ, אשר יצא בשנת 1980. את כל שירי האלבום הלחינה רביץ, פרט ל"אחיזת עיניים", שהלחין שלמה גרוניך, ול"שיר ללא שם", שהלחין שלום חנוך. האלבום הוקלט באולפני טריטון של טומי פרידמן. הוא קיבל מעמד של "אלבום זהב", על כך שמכר יותר מ־20 אלף עותקים. על שירי האלבום שחיבר יעקב גלעד כתב המבקר בן שלו ב־2010: לפני 30 שנה השירים האלה נתפשו כשירים פשוטים: אשה שרה על היחסים שלה עם גבר. אבל התמונה – ואני מרשה לעצמי לחטוא בהשערה פסיכולוגיסטית לא בלתי סבירה – הרבה יותר מורכבת. למעשה אלה שירים שגבר כתב על היחסים שלו עם גבר, ואחר כך הושרו על ידי אשה שאוהבת נשים אבל יכלה להרגיש שהשירים מדברים מגרונה מכיוון שהם נכתבו על מערכת יחסים חד מינית. — בן שלו, כי שירי הוא בת קול ברוח: על האלבום "גלוי ונעלם" של יהודית רביץ, באתר הארץ, 1 בדצמבר 2010 אלון הלל – תופים וכלי הקשה שלום חנוך – גיטרות אקוסטיות דוד קריבושי – עיבוד לכלי נשיפה אילן מוכיח – סיתיסייזר, עיבודים איתן גדרון – גיטרה בס מיקי שביב – גיטרה בס פרטלס שלמה גרוניך – פסנתר, עיבוד לכלי מיתר פרנקי גליקסמן – אקורדיון יעקב גלעד – מפיק יהודה עדר – גיטרה חשמלית ירון יעקובוביץ – סופרן סקסופון, ליריקון, טנור סקסופון טומי פרידמן – מעבד, מפיק מוזיקלי מתי כספי – קונגס וקלבינט חיים קריו – גיטרות חשמליות אבנר קנר – קלידים, פנדר, פסנתר אלי מגן – גיטרה בס מידע על האלבום גלוי ונעלם באתר MusicBrainz בן שלו, כי שירי הוא בת קול ברוח: על האלבום "גלוי ונעלם" של יהודית רביץ, באתר הארץ, 1 בדצמבר 2010 נדב הולנדר, ואז ההורים קנו לי גיטרה חשמלית, באתר nrg‏, 25 ביולי 2005
ג'ון ג'וזף או'קונור

ג'ון ג'וזף או'קונור (באנגלית: John Joseph O'Connor; ‏15 בינואר 1920 – 3 במאי 2000) היה איש כמורה קתולי אמריקאי ממוצא יהודי. שימש כארכיבישוף של ניו יורק משנת 1984 ועד מותו בשנת 2000. נודע כתומך נלהב של ישראל וכמתנגד לאנטישמיות. או'קונור נולד בפילדלפיה שבמדינת פנסילבניה שבארצות הברית. הוא היה הרביעי מבין ילדיהם של תומאס א'וקנור ודורותי גומפל. בשנת 2014 נחשף שדורותי הייתה למעשה יהודיה, בתו של רב ושוחט, אולם הוטבלה לנצרות בשנת 1908 ונישאה לתומאס א'וקנור שהיה צבע במקצועו. בגיל 16 החל ללמוד תאולוגיה וגילה התעניינות רבה בדת. הוא הוסמך ככומר בידי הארכיבישוף של פילדלפיה בשנת 1945. בשנת 1952 הצטרף לצי האמריקאי, ושימש ככומר צבאי במהלך מלחמת קוריאה. הוא נודע באומץ ליבו כאשר לעיתים קרובות נכנס בעצמו למרכז הקרב כדי לומר תפילה אחרונה עם החיילים. ב-24 באפריל 1979 הוסמך כבישוף בידי האפיפיור יוחנן פאולוס השני. ב-26 בינואר 1984 הוסמך כארכיבישוף של ניו יורק. במסגרת תפקידו פעל או'קונור רבות נגד האנטישמיות, והכריז בין היתר ש-"אנטישמיות ונצרות לא עולים בקנה אחד, כי האנטישמיות היא חטא". בשנת 1995 הגיש בקשה להתפטר מתפקידו, אולם האפיפיור לא קיבל את ההתפטרות. בשנת 1999 אובחן גידול במוחו ממנו הוא מת בסופו של דבר כשנה לאחר מכן. מדיה וקבצים בנושא ג'ון ג'וזף או'קונור בוויקישיתוף טלי פרקש, הארכיבישוף של ניו-יורק היה בכלל יהודי, באתר ynet, 11 ביוני 2014 כך גילתה אחותו של הקרדינל של ניו יורק שאימם יהודיה הארכיבישוף המנוח של ניו-יורק נולד לאם יהודיה ג'ון ג'וזף או'קונור, באתר אנציקלופדיה בריטניקה (באנגלית) ג'ון ג'וזף או'קונור, באתר "Find a Grave" (באנגלית) טלי פרקש, הארכיבישוף של ניו-יורק היה בכלל יהודי, באתר ynet, 11 ביוני 2014
אה"מ פרינס אוף ויילס (1860)

אה"מ פרינס אוף ויילס הייתה אוניית קו מן הדרג הראשון בעלת 121 תותחים, מונעת במדחף, שהייתה בשירות הצי המלכותי הבריטי. האונייה הייתה אחת משש אוניות מאותה סדרה, והושקה ב-25 בינואר 1860. ב-1869 הוחלף שמה, והאונייה נקראה מחדש אה"מ בריטניה. תחת שמה החדש עגנה האונייה בדרטמות', שם שימשה כאוניית אימון לקדטים עד 1905. אוניית הקו פרינס אוף ויילס תוכננה תחילה כאוניית קו מן הדרג הראשון, הנושאת 120 תותחים, בעלת תפוסה של 3,186 טון. עבודות בניית האונייה החלו בפורטסמות' ב-10 ביוני 1848, אם כי ההזמנה הרשמית נמסרה רק כשלושה שבועות לאחר מכן, ב-29 ביוני, והאישור הסופי לתכנון ניתן רק ב-28 ביולי באותה שנה. ב-1849 החל הצי המלכותי הבריטי להכניס לשירות אוניות קו מונעות במדחף. באותה שנה הוזמנה האונייה אה"מ אגממנון, שהייתה בעלת מערך תרונה מלא ומנוע קיטור. נראה שבניית "פרינס אוף ויילס" הושהתה, שכן אוניות שהוחל בבנייתן אחריה הושלמו לפניה. שמונה שנים לאחר תחילת בנייתה שונתה ההזמנה הרשמית של הצי, והאונייה תוכננה מחדש כאוניית קו מונעת במדחף, בעלת 121 תותחים. מנוע הקיטור שהותאם לאונייה היה בעל שני צילינדרים וייצר כ-800 כוחות סוס. האונייה הושקה ב-25 בינואר 1860, והחלה בהפלגות ניסיון במפרץ סטוקס במצר סולנט, בין פורטסמות' להאי וייט ב-31 באוקטובר 1860. הפלגות הניסיון הראשונות נעשו ללא תרנים, ובהן הגיעה האונייה למהירות ממוצעת של כ-12.5 קשר (יותר מ-23 קמ"ש). הסבתה של "פרינס אוף ויילס" להנעה בקיטור הייתה חלק ממרוץ חימוש שהתנהל בין בריטניה לצרפת. האונייה הושלמה לקראת סופו של השלב הראשון בתחרות זו, שלב שבו היו האוניות לא משוריינות, ובשלב זה היה מספר אוניות קו המונעות בקיטור בשירות הצי הבריטי גדול מהמספר שהיה דרוש לצי בעתות שלום. ב-1861 השיקה בריטניה את אה"מ ווריור, האונייה מחופת השריון הראשונה, אוניית קו שהייתה מוגנת כולה בשריון מברזל מחושל. "ווריור" סימנה מהפכה בבניית אוניות מלחמה, והצי הבריטי הפסיק להזמין אוניות לא משוריינות והתמקד בתכנון החדש. עם זאת, עד אמצע שנות ה-60 של המאה ה-19 עדיין היה ערך באוניות הקו הלא משוריינות, וכמה מהן (שבנייתן החלה עוד לפני כן) הוכנסו לשירות במהלך שנים אלה. ב-1867 פורקו מנועי הקיטור מהאונייה והועברו לאונייה מחופת השריון ריפאלס. ב-1869 הוחלף שמה של "פרינס אוף ויילס", והיא נקראה מחדש בריטניה. האונייה הועברה לדרטמות' ושם החליפה אונייה קודמת באותו שם. האונייה עוגנה במקום, תרניה הוסרו למעט התורן הקדמי, והיא מילאה את תפקידה של האונייה הקודמת, כאוניית אימון לקדטים. בספטמבר 1905 נפתח על היבשה בדרטמות' הקולג' המלכותי הימי בריטניה שהחליף את בסיס האימונים על האונייה. בדצמבר 1904 הושקה אוניית מערכה חדשה בשם בריטניה, ואוניית העץ הישנה הוצאה רשמית משירות בספטמבר 1909. ב-23 בספטמבר 1914 נמכרה האונייה לפירוק, וביולי 1916 החל הפירוק עצמו. מדיה וקבצים בנושא אה"מ פרינס אוף ויילס בוויקישיתוף
שושנה אשמן-שגב

שושנה אַשְׁמַן-שֶׂגֶב (20 באוגוסט 1923 – 7 בנובמבר 1965) הייתה סופרת ילדים, עורכת ועיתונאית ישראלית. שושנה אשמן-שגב נולדה בתל אביב, בתו של המשורר והמחזאי אהרן אשמן. סיימה את בית הספר היסודי והתיכון בעירה, והשלימה לימודיה בבית מדרש למורים. עסקה בהוראה, ובנוסף למורה כללית הייתה פסנתרנית (תלמידתו של פרנק פלג) וגם מורה לנגינה. בשנת 1948 עשתה הסבה לעיתונאות, והחלה לפרסם סיפורים קצרים, רשימות וטורים בעיתוני הילדים בארץ. עברה לעיתון "לאשה", ובו הייתה כתבת בכירה ועורכת מדורים. אשמן-שגב נשאה לוויקטור שגב וילדה שני בנים. הבכור, עידן (1949, פרופסור לנוירופיזיולוגיה באוניברסיטה העברית) והצעיר, יואב (1952, פרופסור למתמטיקה באוניברסיטת בן-גוריון). בסתיו של שנת 1965 ירדה לאילת לשם הכנת כתבה, יחד עם צלם העיתונות גיורא רון (רוכמן). מכוניתם התהפכה סמוך לבאר שבע כתוצאה מפגיעה של משאית ושניהם נספו. שנה לאחר מכן נפטר גם בעלה ויקטור ממחלת כבד. אשמן-שגב השאירה אחריה רשימות עיתונאיות רבות שמיעוטן כונסו לאחר מותה. כתיבתה, בעיקר לבני הנעורים, הייתה בעלת לבוש של קלילות ורהיטות, אך הנושאים שבהם טיפלה היו רציניים. המלחין והשוטר: סיפורים מעולם המוזיקה, ציורים א. לואיזדה, תל אביב, יבנה, 1960. בנות-הנעורים, יבנה, תל אביב, 1968. אזכרה לשושנה שגב ולגיורא רוכמן, דבר, 9 בדצמבר 1965 מידע על אשמן-שגב, שושנה, 1923-1965 בקטלוג הספרייה הלאומית שושנה אשמן-שגב (1923-1965), דף שער בספרייה הלאומית אתר "Billiongraves" מידד שיף, ספורים כמבוא למוסיקה, הארץ, 21 במרץ 1960 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פרינס אוף ויילס (פירושונים)

האם התכוונתם ל... נסיך ויילס התואר הניתן ליורש העצר לכס המלכות הבריטי אה"מ פרינס אוף ויילס – אוניית קו בריטית מן הדרג הראשון בעלת 121 תותחים, הושקה ב-1860 ופורקה ב-1916 אה"מ פרינס אוף ויילס – אוניית מערכה בריטית ששירתה במלחמת העולם השנייה והוטבעה על ידי מטוסי הצי הקיסרי היפני ב-1941
ג'וזף קנדי (פירושונים)

האם התכוונתם ל... ג'וזף קנדי – איש ציבור ודיפלומט אמריקאי, אבי משפחת קנדי. ג'וזף קנדי ג'וניור – בנו של ג'וזף קנדי, טייס בצי ארצות הברית. ג'וזף קנדי השני – נכדו של ג'וזף קנדי האב ובנו של רוברט קנדי, פוליטיקאי אמריקאי שכיהן בבית הנבחרים של ארצות הברית כנציג מטעם המחוז השמיני של מסצ'וסטס. ג'וזף קנדי השלישי – בנו של ג'וזף קנדי השני, פוליטיקאי אמריקאי שמכהן בבית הנבחרים של ארצות הברית כנציג מטעם המחוז הרביעי של מסצ'וסטס. ג'וזף ויליאם קנדי – כימאי אמריקאי, ממגלי הפלוטוניום.
The Avenger

The Avenger (מאנגלית: הנוקם) הוא האלבום השני של להקת הדת' מטאל המלודי השוודית אמון אמארת'. האלבום יצא לאור בספטמבר 1999. כל השירים נכתבו והולחנו על ידי אמון אמארת'. אמון אמארת' יוהאן הג - שירה אולאבי מיקונן - גיטרה יוהאן סדרברג - גיטרה טד לונדסטרם - גיטרה בס פרדריק אנדרסון - תופים מידע על האלבום The Avenger באתר MusicBrainz מידע על האלבום The Avenger באתר AllMusic האלבום The Avenger באתר Discogs ביקורת על האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
The Crusher

The Crusher (מאנגלית: המרסק) הוא האלבום השלישי של להקת הדת' מטאל המלודי השוודית אמון אמארת'. האלבום יצא לאור במאי 2001. כל השירים נכתבו והולחנו על ידי אמון אמארת', למעט שיר 10. יוהאן הג - שירה אולאבי מיקונן - גיטרה יוהאן סדרברג - גיטרה טד לונדסטרם - גיטרה בס פרדריק אנדרסון - תופים מידע על האלבום The Crusher באתר MusicBrainz מידע על האלבום The Crusher באתר AllMusic האלבום The Crusher באתר Discogs ביקורת על האלבום באתר About.com ביקורת על האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
בית עיריית אוסלו

בית עיריית אוסלו (בנורווגית: Oslo rådhus) מכיל את מועצת העיר אוסלו, אגף אדמיניסטרטיבי ותצוגות אומנות שונות. הקמת המבנה החלה בשנת 1931, אך הושהתה עם פרוץ מלחמת העולם השנייה, והמבנה נחנך רשמית ב-1950. הסגנון הארכיטקטוני של המבנה וטקס הענקת פרס נובל לשלום שמתקיים בו מדי שנה הופכים את בית העירייה לאחד המבנים המפורסמים באוסלו. בכל שנה ב-10 בדצמבר (תאריך פטירתו של אלפרד נובל) מתקיים בבניין העירייה טקס הענקת פרס נובל לשלום. פרס נובל לשלום אולם הקונצרטים של סטוקהולם מדיה וקבצים בנושא בית עיריית אוסלו בוויקישיתוף אתר האינטרנט הרשמי של בית עיריית אוסלו בית עיריית אוסלו, באתר נורווגיה האתר רשמי של בית העירייה ערך זה הוא קצרמר בנושא נורווגיה ובנושא מבנים. אתם מוזמנים לתרום לוויקיפדיה ולהרחיב אותו.
משל הכרם

משל הכרם הוא משל שנושא הנביא ישעיהו לעם ישראל בספר ישעיהו, פרק ה', פסוקים א'–ו'. הנמשל מפורש בפסוק ז', הנביא ממשיל את עם יהודה לכרם שהכזיב והעלה פירות באושים, ועתיד לתת על כך את הדין. הנביא ממשיל את אלוהים לכורם המטפל במסירות בכרם שנטע, ואת עם ישראל לכרם, שלמרות הטיפול המסור מניב פירות באושים. ניתן לחלק את המשל לשלושה חלקים: הטיפול בכרם והאכזבה מהתוצאות (פסוקים א'-ב'): ”אָשִׁירָה נָּא לִידִידִי, שִׁירַת דּוֹדִי לְכַרְמוֹ: כֶּרֶם הָיָה לִידִידִי, בְּקֶרֶן בֶּן-שָׁמֶן. וַיְעַזְּקֵהוּ וַיְסַקְּלֵהוּ, וַיִּטָּעֵהוּ שֹׂרֵק, וַיִּבֶן מִגְדָּל בְּתוֹכוֹ, וְגַם-יֶקֶב חָצֵב בּוֹ; וַיְקַו לַעֲשׂוֹת עֲנָבִים, וַיַּעַשׂ בְּאֻשִׁים.” כאן ניכרת הבנה עמוקה של הנביא בחיי האיכרים ובעבודה החקלאית, והוא מתאר אותה בדייקנות: לפני נטיעת הכרם יש לחפור באדמה כדי להוציא את האבנים הקשות ("ויעזקהו") ולפנות אותן החוצה ("ויסקלהו"). לאחר ההכנות נטע בכרם "שורק" - גפן מזן משובח, ולהשלמת המלאכה בנה בכרם מגדל לשומריו וחצב בו יקב לעשיית יין. למרות ההשקעה הגדולה, במקום להצמיח ענבים, הצמיח הכרם באושים (ענבים סרוחות ונפסדות) . בקשה למשפט בין האיכר ובין כרמו (פסוקים ג'-ד'): ”וְעַתָּה יוֹשֵׁב יְרוּשָׁלִַם וְאִישׁ יְהוּדָה, שִׁפְטוּ נָא בֵּינִי וּבֵין כַּרְמִי. מַה לַּעֲשׂוֹת עוֹד לְכַרְמִי וְלֹא עָשִׂיתִי בּוֹ: מַדּוּעַ קִוֵּיתִי לַעֲשׂוֹת עֲנָבִים, וַיַּעַשׂ בְּאֻשִׁים.” גזר הדין (פסוקים ה'-ו'): ”וְעַתָּה אוֹדִיעָה-נָּא אֶתְכֶם, אֵת אֲשֶׁר-אֲנִי עֹשֶׂה לְכַרְמִי: הָסֵר מְשׂוּכָּתוֹ וְהָיָה לְבָעֵר, פָּרֹץ גְּדֵרוֹ וְהָיָה לְמִרְמָס. וַאֲשִׁיתֵהוּ בָתָה, לֹא יִזָּמֵר וְלֹא יֵעָדֵר, וְעָלָה שָׁמִיר, וָשָׁיִת; וְעַל הֶעָבִים אֲצַוֶּה, מֵהַמְטִיר עָלָיו מָטָר.” כגודל ההשקעה בטיפוח הכרם, כך גודל ההשקעה בהריסתו. האיכר מסיר את גדר הקוצים ("הסר משוכתו") ואת חומת האבן ("פרץ גדרו") ומפקיר את הכרם למרמס ולמרעה בהמות. לצד הפעולות האקטיביות נוקט בעל הכרם דרכי מניעה, כדי לא לאפשר שיקום בעתיד, הוא לא מניח לאנשים אחרים לזמור ולעדור בכרם ומקלל אותו כעין קללת דוד על הרי הגלבוע: ”אֲצַוֶּה מֵהַמְטִיר עָלָיו מָטָר”. אפשר שכבר בפסוק זה הנמשל צץ ועולה, כי היחיד שיכול לצוות על העבים מהמטיר מטר הוא אלוהים. בפסוק ז' החותם את הנבואה חושף הנביא את הנמשל: ”כִּי כֶרֶם ה' צְבָאוֹת – בֵּית יִשְׂרָאֵל, וְאִישׁ יְהוּדָה – נְטַע שַׁעֲשׁוּעָיו; וַיְקַו לְמִשְׁפָּט וְהִנֵּה מִשְׂפָּח, לִצְדָקָה וְהִנֵּה צְעָקָה.” במקום משפט וצדקה, חוטאים ישראל בעיוות הדין ובאטימות חברתית. לא בכדי בוחר ישעיהו דווקא בדימוי החקלאי של כרם, היחס בין האל לעמו משול במקומות רבים ליחס הנוטע וכרמו: ”גפן ממצרים תסיע” (תהלים פ), ”ואנכי נטעתיך שורק” (ירמיה ב, כא), ”גפן בוקק ישראל” (הושע י, א). על יסוד ההשוואה הזו כתב הפייטן בתפילת יום הכיפורים: ”אנו כרמך ואתה נוטרנו”. זאת ועוד, בני ישראל הם עובדי אדמה ברובם, ותוכחה בה משוקעים מונחים רבים מחיי היום יום שלהם ודאי תובן ותחדור ללבם בקלות. כדי להוסיף עניין למשל משתמש הנביא בלשון נופל על לשון: ”וַיְקַו לְמִשְׁפָּט וְהִנֵּה מִשְׂפָּח, לִצְדָקָה וְהִנֵּה צְעָקָה”. סרטון על הסיפור הלוקח מתוך האתר מקראנט זה ההסבר לפי חלק מהמפרשים. אך רוב המפרשים מסבירים שאותו עיזוק הוא יצירת גדר מסביב לכרם, והוא מלשון 'עזקא' - טבעת בלשון ארמית מלבי"ם
מרצדס-בנץ W123

מרצדס-בנץ W123 היא מכונית סלון מנהלים אשר יוצרה על ידי חברת מרצדס-בנץ בין השנים 1976-1985. מכונית ה-W123 אשר החליפה את דגמי ה-W114 וה-W115, יוצרה בשלושה מרכבים: סדאן, קופה וסטיישן. הייתה למכונית הנמכרת ביותר של חברת מרצדס בנץ כאשר 2.7 מיליון יחידות נמכרו ממנה ברחבי העולם, והוחלפה לבסוף על ידי המרצדס-בנץ W124 בסוף שנת 1985. ה-W123 הייתה מהמכוניות החשובות ביותר לחברת מרצדס-בנץ בשנות השמונים לצד דגמי ה-W124 וה-W201 אשר הוצגה בשנת 1982. כמקובל בחברת מרצדס-בנץ שמות הדגמים היו קשורים בגודל המנוע, סוג הדלק ומרכב הרכב. C כאשר הרכב היה במרכב קופה T כאשר הרכב היה במרכב סטיישן (Touring) E כאשר לרכב מערכת הזרקת דלק (בגרמנית: Einspritzung) D כאשר הרכב בעל מנוע דיזל המכונית הוצגה לראשונה בגרסת סדאן (4 דלתות) בינואר 1976. לצד כמה קווי דמיון טכניים, מכונית ה-W123 הייתה גדולה מקודמותיה ה-W114 וה-W115 הן בממדי בסיס הגלגלים והן בממדי המרכב החיצוני של הרכב. עיצוב המכונית עודכן לתקופה, אך יחד עם זאת נשמרו קווים עיצוביים בסגנון מכוניות ה-W114/W115. באביב 1976 הוצגה גרסת הקופה (2 דלתות), ובשנת 1977 הוצגה בתערוכת המכוניות בפרנקפורט גרסת הסטיישן. מדיה וקבצים בנושא מרצדס-בנץ W123 בוויקישיתוף אתר מרצדס-בנץ העולמי
Geektime

Geektime (גיקטיים) הוא בלוג ישראלי המסקר חדשות מתחום הטכנולוגיה (בפרט מתחום ההיי־טק והסטרט-אפ). האתר נוצר בשנת 2009 בשם "ניוזגיק" על ידי יניב פלדמן ומורן בר. האתר מספק חדשות, עדכונים וכתבות בנושאים בתחום הטכנולוגיה וההיי־טק הישראלי ובעולם. מעבר לכתבות חדשותיות באתר, מתקיימים מדי פעם אירועים מיוחדים, כגון רשימת 100 האנשים המשפיעים בהיי-טק הישראלי, וה-Geektime code (כנס הפיתוח של גיקטיים). החל משנת 2012 מקיים האתר בחודש ינואר את "טקס פרסי תעשיית ההיי-טק הישראלית" בשם GeekAwards, אירוע סגור בו מוכרזים הדמויות והגופים הבולטים ביותר במהלך השנה החולפת ובכירי התעשייה בישראל מוזמנים אליו. באירוע מוצגות כ-15 קטגוריות שונות, בהן קרן ההון סיכון, האקסלרטור, המשקיע, היזם, הסטארטאפ החדש ועוד, ומתוך חמישה מועמדים בכל קטגוריה נבחר הזוכה הבולט בתחומו לאותה שנה. הבחירה נעשית לאחר שיקלול של בחירות קוראי האתר וחבר שופטים, המורכב מדמויות בכירות בעולם ההון סיכון, ההשקעות והיזמות הישראלי. מעבר לאתר העברי-ישראלי, הוקם ביוני 2013 אתר בעל דומיין .com, אשר שם לעצמו כמטרה לכסות את תחום הסטרטאפים ברמה בינלאומית ובלי דגש על מדינה מסוימת בה ממוקמת החברה הנסקרת. במרץ 2020 האתר עלה לאוויר מחדש, והוא מציג באנגלית ידיעות וכתבות שעוסקות בהיי־טק הישראלי. בנוסף, פועל אתר Geektime בספרדית - במתכונת של זכיינות. פרט לאתר תוכן בעברית ובאנגלית, מציע האתר גם פלטפורמת מיתוג מעסיק בשם Geektime Insider, שמציעה סקירת משרדי חברות גדולות בהיי־טק הישראלי, ראיונות עם העובדים ומידע נוסף כגון משרות פנויות, שנועד לאפשר לעוסקים בתחום להיחשף לחברות מגוונות בשוק. כמו כן מציעה החברה אתר המרכז את כל מאיצי הסטארטאפים (startup accelerators) כדי לסייע ליזמים להגיע לאקסלרטור המתאים להם. במהלך 2017, לאור העיסוק הגובר בתחום מטבעות מבוזרים (באנגלית: Crypto-currency), השיק גיקטיים אתר צד נלווה בשם CryptoTree, המתמקד כולו בחדשות ומידע הנוגע לעולם הבלוקצ'יין והמטבעות הקריפטוגרפיים. האתר מופעל על ידי גיקמדיה. מ-2011 ערך את האתר רועי לטקה, ומ-2018 מכהן יניב אביטל כעורך הראשי של האתר, והוא אחראי על דסק הכתבים שמונה חמישה כתבי תוכן. לאתר ישנה אפליקציה מקבילה, אשר זמינה לאנדרואיד ול-IOS. מדיה וקבצים בנושא Geektime בוויקישיתוף אתר האינטרנט הרשמי של Geektime אתר האינטרנט הרשמי של Geektime (באנגלית) אתר האינטרנט הרשמי של Geektime (בספרדית) Geektime, ברשת החברתית פייסבוק Geektime, ברשת החברתית אקס (טוויטר) Geektime, ביישום טלגרם Geektime, ברשת החברתית אינסטגרם Geektime, סרטונים בערוץ היוטיוב ריאיון עם מייסד גיקטיים, יניב פלדמן, בפודקאסט הסטרט-אפים הישראלי "השבוע". "Undercover with an Israeli Startup Guru", Fair Observer, 25 June 2012. Retrieved on September 13, 2015. How to pivot away $34m: Israel’s Xeround shuts it doors with a lesson" The Next Web. 12 May 2013. Retrieved on 13 September 2015. כתבי אייס, מגזין גיקטיים יבחר את הסטארטאפים והיזמים המשפיעים ל-2015, באתר אייס, 21 בינואר 2016 קבלו הצצה מבפנים לחברות המובילות בהיי-טק הישראלי, באתר גיקטיים מדור CryptoTree, באתר גיקטיים (ארכיון) תכירו את רועי לטקה, באתר וואלה, 9 באוגוסט 2012
למרי הייתה כבשה קטנה

"למרי הייתה כבשה קטנה" (באנגלית: Mary Had a Little Lamb) הוא שיר ילדים אמריקאי שמקורו במאה ה-19. זהו אחד משירי הילדים הידועים בשפה האנגלית, והיה השיר הראשון אי פעם שהוקלט. שיר הילדים פורסם לראשונה על ידי חברת ההוצאה לאור "בוסטון מארש, קאפן וליון", כשיר מקורי על ידי שרה ג'וספה הייל ב- 24 במאי 1830, ונכתב בהשראת אירוע אמיתי.  כנערה צעירה, גידלה מרי סוייר (לימים נקראה מרי טיילר) טלה כחיית מחמד. בדירבונו של אחיה, היא לקחה לבית הספר יום אחד את הטלה, דבר שגרם באופן טבעי למהומה. בזכרונותיה של מרי היא מתארת: בעת הביקור בבית הספר באותו בוקר היה בחור צעיר בשם ג'ון רולסטון, אחיינו של הכומר למואל קאפן, שהגיע לעיירה "סטרלינג" לאחרונה. באותה תקופה היה מקובל להתכונן למכללה עם כמרים, והכומר הגיע עם אחיינו. אירוע ההגעה עם הטלה לבית הספר עורר מהומה וצחוק רבים. למחרת הגיע אלי אחיינו של הכומר כשהוא רכוב על סוסו, והושיטו לי על פיסת נייר את השיר ובו שלושת הבתים המקוריים של השיר, המתארים את האירוע.   ישנן שתי תאוריות מתחרות לגבי מקורו של הלחן. לפי תאוריה אחת כתב רולסטון במקור את התיבות הראשונות, והשאר הולחן על ידי שרה גוספה הייל; לפי התאוריה השנייה הייתה הייל אחראית לכל נעימת השיר. ביתה של מרי סוייר, הממוקם בעיירה סטרלינג, מסצ'וסטס, נחרב בהצתה ב-12 באוגוסט 2007.  Mary had a little lamb, His fleece was white as snow, And everywhere that Mary went, The lamb was sure to go. He followed her to school one day, Which was against the rule, It made the children laugh and play To see a lamb at school. And so the teacher turned it out, But still it lingered near, And waited patiently about, Till Mary did appear. "Why does the lamb love Mary so?" The eager children cry. "Why, Mary loves the lamb, you know." The teacher did reply. שיר הילדים, שהיה מפורסם כבר קודם, זכה לפרסום עולמי גם בתחום נוסף: היותו ההקלטה הראשונה. מילות השיר היו היצירה הראשונה מעולם שהוקלטה באופן אלקטרוני.  בשנת 1877 הקליט תומאס אדיסון, ממציא הפונוגרף, את מילות שיר הילדים המוכר, במכשיר הפטיפון הראשון שיצר. ההקלטה המקורית לא שרדה. בערוב ימיו, בשנת 1927, שחזר אדיסון את ההקלטה. השחזור שרד ועדיין קיים. המוזיקאים באדי גאי וסטיבי ריי וון, שניהם נגני בלוז, שלבו את השיר הפופולרי באלבומים שלהם: גאי הלחין את גרסת הבלוז שלו לשיר באלבום A Man and the Blues בשנת 1968 וסטיבי ריי וון ביצע את הגרסה בשנת 1983 באלבום Texas Flood. בשנת 1972 פרסם פול מקרטני גרסה נוספת של השיר שהפכה ללהיט בבריטניה. מאחר שהשיר בנוי על מקצב המילים באנגלית, קסמו עשוי שלא לעבור בתרגום. בגרסה לעברית שונה שם השיר מ-"למרי הייתה כבשה קטנה" לשם "למרים טלה קטן", על מנת לשמור במידה מסוימת על המקצב. לעומת זאת, בערוץ בייבי שינו את השם לגל, כנראה בשביל שם יותר מודרני. יונתן הקטן שיר ילדים בעברית, המקביל מבחינה תרבותית Jingle Bells מדיה וקבצים בנושא למרי הייתה כבשה קטנה בוויקישיתוף מידע על היצירה "למרי הייתה כבשה קטנה" באתר מיוזיק בריינז Mary Had A Little Lamb ‏ בערוץ YouTube של chuchu tv לגל הייתה כבשה קטנה - הגרסה העברית של השיר ב"ערוץ בייבי ביוטיוב". אדוה לבני, גלילאו, "הקוסם ממאנלו פארק", הידען, 4 ביולי 2010 Mary Had A Little Lamb "Sterling fire called arson". Mary had a little lamb (1927), Thomas Edison, via Internet Archive
רציפות למחצה

באנליזה מתמטית, רציפות למחצה היא מאפיין לפונקציות ממשיות שהוא יותר חלש מרציפות. הפונקציה יכולה להיות רציפה מימין או רציפה משמאל בנקודה x0, על פי ההתנהגות שלה בקטעים שהנקודה היא אחד הקצוות שלה. בנקודה x 0 {\displaystyle x_{0}} , הפונקציה f ( x ) {\displaystyle f(x)} רציפה מימין אם הגבול l i m f ( x ) = f ( x 0 ) {\displaystyle limf(x)=f(x_{0})} כאשר x → x 0 + {\displaystyle x\rightarrow x_{0}^{+}} . באופן דומה מוגדרת רציפות משמאל. לדוגמה הפונקציה f(x) = –1 for x < 0 and f(x) = 1 for x ≥ 0 היא רציפה מימין בנקודה x=0. פונקציית הערך השלם רציפה מימין בכל נקודה שלמה. פונקציה יכולה להיות רציפה מימין או משמאל אבל לא רציפה באותה נקודה. לדוגמה הפונקציה: f ( x ) = { 1 if  x < 1 , 2 if  x = 1 , 1 / 2 if  x > 1 , {\displaystyle f(x)={\begin{cases}1&{\mbox{if }}x<1,\\2&{\mbox{if }}x=1,\\1/2&{\mbox{if }}x>1,\end{cases}}} רציפה מימין בנקודה x=1 אבל לא רציפה באותה נקודה בגלל שהגבול הימני שלה שווה ל-1/2 כאשר הגבול השמאלי שלה שווה ל-1. הפונקציה: f ( x ) = { sin ⁡ ( 1 / x ) if  x ≠ 0 , 1 if  x = 0 , {\displaystyle f(x)={\begin{cases}\sin(1/x)&{\mbox{if }}x\neq 0,\\1&{\mbox{if }}x=0,\end{cases}}} אינה רציפה לא מימין ולא משמאל. מדיה וקבצים בנושא רציפות למחצה בוויקישיתוף
מרצדס-בנץ W124

מרצדס-בנץ W124 היא מכונית סלון מנהלים אשר יוצרה על ידי חברת מרצדס-בנץ בין השנים 1997-1984. מכונית ה-W124 החליפה את המרצדס-בנץ W123 בשנת 1985 והוחלפה בשנת 1995 על ידי המרצדס-בנץ E-קלאס. ה-W124 יוצרה בגרסאות סדאן, סטיישן, קופה וקבריולה. לצד דגם ה-W123 והמרצדס-בנץ W201 הייתה מהמכוניות החשובות ביותר לחברה בשנות השמונים. אתר מרצדס-בנץ העולמי אתר מרצדס-בנץ ישראל